Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: a 16/2008. (VI. 3.) KvVM rendelethez
Paragraph Index: 140

2. Természetvédelmi stratégiák – A sziklagyepek (sziklabevonat gyepek, sziklahasadék gyepek, a sziklafalak pionír növényzete) esetében a zavartalanság biztosítása, a beavatkozások mellõzése. – A területen érvényesülõ, a természeti értékeket veszélyeztetõ tényezõk, illetve káros hatásaik csökkentése, illetve megszüntetése. – A terület természetes élõvilágát veszélyeztetõ növényfajok (töviskesek fajai, akác stb.) visszaszorítása, terjedésük megakadályozása. – A pusztafüves lejtõsztyepprétek degradációjának megakadályozása extenzív jellegû beavatkozásokkal. – A spontán cserjésedõ területeken a szukcessziós folyamatok irányítása a cserjék értékesebb élõhelyek rovására történõ terjeszkedésének megakadályozása érdekében. – A xerotherm lomboserdõk egészségkárosodást mutató kisebb foltjaiban, záródáshiányos mozaikjainál, cserjeszintjében az állományok egészségi állapotának javítása, az állomány-összetétel szabályozása, a záródáshiány csökkentése. – A nem xerofil hegyi réteken (üde kaszálók és stabilizálódott félszáraz gyepek) extenzív gyepgazdálkodás végzése a gyomosodás, cserjésedés megakadályozása, a társulások karakterének és stabilitásának erõsítése érdekében. – A tájidegen fajokkal elegyes kultúrerdõk állományszerkezetének és fafajösszetételének fokozatos átalakítása kímélõ erdészeti beavatkozásokkal. – A látogatás irányítása, korlátozása a természeti értékek megóvása, illetve a látogatók biztonsága érdekében.

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes